|  |  |  |  |  |
| --- | --- | --- | --- | --- |
| **Naziv akta: Odluka o izmjenama i dopunama Odluke o načinu pružanja javne usluge sakupljanja komunalnog otpada na području Općine Dobrinj** | | | | |
| **Razdoblje savjetovanja: od 12.01.2024 - 11.02.2024** | | | | |
| **Korisnik** | **Komentar** | **Datum** | **Status** | **Odgovor** |
| Dubravka Dijanić | Primjedba 1.  savjetovanje nije bilo objavljeno 12.01.2024. kao što je navedeno nego barem tjedan dana kasnije. Sukladno članku 66. Zakona o gospodarenju otpadom, o odluci je potrebno provesti savjetovanje s javnošću u trajanju od najmanje 30 dana. Sukladno Zakonu o pravu na pristup informacijama, savjetovanja traju u pravilu 30 dana, osim iznimno. Iz navedenog proizlazi da ukoliko ovo savjetovanje završava s 11.02.2024. ne provodi se sukladno Zakonu o gospodarenju otpadom i Zakonu o pravu na pristup informacijama. | 11.02.2024 23:15 | -Primljeno na znanje | Prima se na znanje primjedba te će se savjetovanje po predmetnoj odluci ponovno otvoriti. Moguće je da savjetovanje nije bilo na vrijeme vidljivo iz administrativnih razloga. |
| Dubravka Dijanić | 2. Primjedba:  Provođenje ovog savjetovanja nije sukladno ni članku 11. Zakona o pravu na pristup informacijama kojim je propisano da se uz nacrt općeg akta mora objaviti i obrazloženje te sastav radne skupine koja je izradila nacrt akta. Objavljen je jedino nacrt odluke.  Vidljivo je da je i ovaj nacrt odluke izradio sam davatelj javne usluge Ponikve eko otok Krk d.o.o. kako bi kroz odluku Općinskog vijeća pokušao legalizirati svoj način rada koji u nekim dijelovima nije sukladan zakonu.  3. Prijedlog:  Molim da se savjetovanje provede sukladno zakonu odnosno da se ili ponovi u trajanju od 30 dana ili postojeće produži tako da njegovo trajanje bude barem 30 dana od stvarnog dana objave, te da se objave obrazloženje i sastav radne skupine koja je izradila nacrt Odluke.  S obzirom da je riječ o izmjenama i dopunama postojećeg akta, u dokumentima savjetovanja trebalo bi objaviti i postojeći akt koji se mijenja. | 11.02.2024 23:45 | -Primljeno na znanje | Sukladno čl. 11. st. 2. Zakona, savjetovanje s javnošću se provodi objavom nacrta propisa, općeg akta odnosno drugog dokumenta, s obrazloženjem razloga i ciljeva koji se žele postići donošenjem propisa, akta ili drugog dokumenta te sastavom radne skupine koja je izradila nacrt, ako je odlukom čelnika tijela radna skupina bila osnovana.  Za izradu nacrta odluke nije bila osnovana radna skupina, obrazloženje razloga i ciljeva koji se želi postići proizlaze iz samog nacrta odluke, a u ponovno otvorenom savjetovanju prijedloga predmetne odluke objavit će se kratko obrazloženje iste. |
| Dubravka Dijanić | 4. Primjedba:  Općinska Odluka iz 2022. sadrži odredbe koje nisu sukladne zakonu, a umjesto da se izmjenama i dopunama Odluka konačno s istim uskladi, njenim izmjenama i dopunama kako su predložene ovim nacrtom nastaviti će se pružanje javne usluge na području Općine Dobrinj suprotno odredbama zakona. Javna usluga se, na području cijelog otoka Krka, pružala suprotno zakonu i u razdoblju od 2017. - 2022. godine, što je utvrđeno 2019. g. u nadzoru nadležnog Ministarstva koje je utvrdilo da je osim Odluke JLS nezakonit i Cjenik Ponikve eko otok Krk, no većinu utvrđenih nezakonitosti u tim Odlukama i Cjeniku (naplata po m2 itd.) JLS i Ponikve nikad nisu ispravile te su stanovnici godinama plaćali neopravdano visoku cijenu javne usluge, a neopravdano visoku cijenu plaćaju i danas, nakon donošenja Odluke iz 2022. Ovim izmjenama i dopunama Odluke, veliki broj stanovnika plaćati će još višu cijenu javne usluge zbog uvođenja dodatne naplate korištenja spremnika na javnim površinama, umjesto da se prije svega izvršila revizija kalkulacije cijene javne usluge koju je nacrtom Odluke iz 2022. neutemeljeno i proizvoljno odredio davatelj usluge a prihvatio kao prijedlog općinski načelnik i predložio Vijeću koje je takvu Odluku donijelo. Odluku je potrebno uskladiti sa zakonom, što ovim nacrtom izmjena i dopuna nažalost nije predviđeno. | 11.02.2024 23:48 | -Primljeno na znanje | Ovim izmjenama i dopunama Odluke, suprotno navodima iz primjedbe, pružanje javne usluge usklađuje se sa Zakonom, na način da se omogućava postavljanje otpadomjera na spremnicima na javnim površinama, odnosno naplata cijene javne usluge prema stvarno predanim količinama miješanog komunalnog otpada. |
| Dubravka Dijanić | 5. Prijedlog:  Predlažem da se u Odluku uključe i izmjene odredbi o cijeni minimalne javne usluge, tako da cijena bude opravdana i obrazložena transparentno predočenim financijskim podacima o troškovima javne usluge, s obzirom da to nije bilo učinjeno 2022. g. kada je donesena Odluka pa je posljedica neopravdano visoka cijena obvezne minimalne javne usluge određena suprotno zakonskim kriterijima a koju plaćaju stanovnici Općine Dobrinj i cijelog otoka Krka. | 11.02.2024 23:54 | -Primljeno na znanje | Ovim izmjenama i dopunama Odluke nije predviđena izmjena cijene minimalne javne usluge. |
| Dubravka Dijanić | 6. Primjedba:  Odredbe o ugovornoj kazni nisu u skladu sa Zakonom o gospodarenju otpadom te ih je potrebno uskladiti. | 11.02.2024 23:57 | -Primljeno na znanje | Paušalna i neutemeljena primjedba. Odredbe su u skladu sa Zakonom. |
| Dubravka Dijanić | 7. Primjedba:  Korištenje RFID kartica riješit će problem samo s korisnicima poluukopanih spremnika, dok se na ostale spremnike na javnim površinama neće ugraditi otpadomjeri pa će se tim korisnicima i dalje naplaćivati javna usluga suprotno zakonu | 11.02.2024 23:59 | -Primljeno na znanje | Otpadomjeri će se ugraditi na sve spremnike na javnim površinama. |
| Dubravka Dijanić | 8. Primjedba i prijedlog  Iz odluke treba brisati frazu "do uvođenja digitalne evidencije" i sve odredbe u kojima se pojavljuje jer istom davatelj usluge već 8 godina manipulira kako bi mogao raditi suprotno zakonu | 12.02.2024 00:00 | -Primljeno na znanje | Isto je potrebno radi izbjegavanja pravne praznine. |